Ego Godefredus, Dei gratia Lingonensis episcopus, presentibus et futuris notum fieri volo, quod dux Divionensis Odo, laudante uxore sua Maria, et filio suo Hugone, donavit in elemosinam Deo et Sancte Marie de Alberipa, in manu domni Rainerii abbatis, Constantium cognomento Fardel cum uxore sua Raanside et liberis. Predictus vero abbas Rainerius ita suscepit supramemoratum ducem ejusque uxorem ac filium in beneficiis domus Alberipe ut tantum fiere pro unoquoque eorum in obitu ipsorum quantum pro defunctione unius monachi ejusdem domus..... Franceis de Sancto Michaelo dedit predicte domui prata que censualia tenebat ad Petrafontem. Retruz, uxor Hugonis, post mortem viri sui, laudante filio suo Dominico, dedit eidem domui prata que habebat ad Petrafontem censualia.